ai4bharat/Pralekha huggingface dataset:
பிரதமர் அலுவலகம்
பார்வைத் திறன் குறைபாடு உடையவர்கள் பயன்படுத்துவதற்கு உகந்த நாணயங்களின் புதிய தொடரை பிரதமர் வெளியிட்டார்
பார்வைத் திறன் குறைபாடு உடையவர்கள் பயன்படுத்துவதற்கு உகந்த நாணயங்களின் புதிய தொடரை புதுதில்லியில் இன்று பிரதமர் திரு.நரேந்திர மோடி வெளியிட்டார். புதிய தொடரின் ஒரு பகுதியாக ரூ.1, ரூ.2, ரூ.5, ரூ.10, ரூ.20 ஆகிய மதிப்பிலான நாணயங்கள் வெளியிடப்பட்டன.
பார்வைத் திறன் குறைபாடு உடைய குழந்தைகளுக்கு அழைப்பு விடுக்கப்பட்டு எண் 7, லோக் கல்யாண் மார்கில் நடந்த நிகழ்ச்சியில் இந்த நாணயங்கள் வெளியிடப்பட்டன. இவர்களை வரவேற்பதில் மகிழ்ச்சி தெரிவித்த பிரதமர், அவர்களோடு கலந்துரையாடுவதற்கான வாய்ப்பு கிட்டியதற்காக அவர்களுக்கு நன்றி தெரிவித்தார்.
புதிய தொடரை வெளியிட்ட பிரதமர், “அடைய வேண்டிய இலக்கு, பலன்கள் கடைக்கோடி நபரையும் சென்றடைதல்” என்கிற தொலைநோக்கால், தமது அரசு வழிகாட்டப்படுவதாகக் கூறினார். அந்தத் தொலைநோக்கு பார்வையை கருத்தில் கொண்டு நாணயங்களின் புதிய தொடர் வடிவமைக்கப்பட்டு வெளியிடப்பட்டதாக அவர் கூறினார்.
பல வேறுபட்ட தன்மைகளைக் கொண்ட புழக்கத்தில் உள்ள புதிய நாணயங்கள் பார்வைத் திறன் குறைபாடு உடையவர்களுக்கு உதவியாக இருக்கும் என்று பிரதமர் கூறினார். நாணயங்களின் புதிய தொடர் பார்வை குறைபாடு உடையவர்களுக்கு உதவிட வழிவகுப்பதோடு அவர்களிடையே தன்னம்பிக்கையை உருவாக்கும் என்றார் பிரதமர்.
மாற்றுத்திறன் கொண்ட சமுதாயத்தினரின் நன்மைக்காக மத்திய அரசு மேற்கொண்டுள்ள பல்வேறு திட்டங்களை பிரதமர் குறிப்பிட்டார். ஒவ்வொரு திட்டமும் மாற்றுத்திறன் கொண்டவர்களின் பயன்பாட்டிற்கு உகந்ததாக இருக்க வேண்டும் என்ற நல்லெண்ணம் மத்திய அரசுக்கு இருப்பதாக அவர் கூறினார்.
சிறந்த முறையில் வடிவமைத்ததற்காக, தேசிய வடிவமைப்பு நிறுவனத்திற்கும், நாணயங்களை அறிமுகம் செய்ததற்கு இந்திய பாதுகாப்பு அச்சடிப்பு மற்றும் நாணய உருவாக்கக் கழகத்திற்கும், நிதியமைச்சகத்திற்கும் பிரதமர் நன்றி தெரிவித்தார்.
பிரதமருடனான கலந்துரையாடலின்போது நாணயங்களின் புதிய தொடரை அறிமுகப்படுத்தியதற்காக குழந்தைகள் பிரதமருக்கு நன்றி தெரிவித்தனர். இந்த நாணயங்கள் தங்களது அன்றாட வாழக்கையை மேலும் எளிமைப்படுத்தும் என்றும் அவர் கூறினர். பார்வைத்திறன் குறைபாடு உடையவர்கள் நாணயங்களை பயன்படுத்துவதை மேலும் எளிமையாக்குவதற்கு பல்வேறு புதிய கூறுகள் சேர்க்கப்பட்டுள்ளன.
குறைந்த மதிப்பிலான நாணயங்களிலிருந்து உயர் மதிப்பிலான நாணயங்கள் வரை அவற்றின் அளவும் எடையும் வேறுபடுமாறு அமைக்கப்பட்டிருக்கின்றன. புதிதாக உருவாக்கம் கொள்ளப்பட்டுள்ள 20 ரூபாய் நாணயம் 12 பக்கங்களைக் கொண்டதாகவும் ரம்பப் பற்கள் இல்லாததாகவும் இருக்கும். மற்ற நாணயங்கள் வட்ட வடிவம் கொண்டவையாக இருக்கும்.
நிதியமைச்சர் திரு.அருண்ஜேட்லி, நிதித்துறை இணையமைச்சர் திரு.பொன்.ராதாகிருஷ்ணன் ஆகியோரும் இந்நிகழ்ச்சியில் கலந்து கொண்டனர்.
பாதுகாப்பு அமைச்சகம்
லெஃப்டினன்ட் ஜெனரல் எம் வி சுசீந்திர குமார் ராணுவத் துணைத் தலைமை தளபதியாக பொறுப்பேற்றார்
லெஃப்டினன்ட் ஜெனரல் எம் வி சுசீந்திர குமார் ராணுவத் துணைத் தலைமை தளபதியாக 2023, மார்ச் 1 அன்று பொறுப்பேற்றார். இதற்கு முன்பு இப்பொறுப்பில் வகித்த லெஃப்டினன்ட் ஜெனரல் பி எஸ் ராஜு ஜெய்ப்பூரை தலைமையிடமாகக் கொண்ட தென்மேற்குப் படைப்பிரிவின்  தலைவராக நியமிக்கப்பட்டதையடுத்து, திரு சுசீந்திர குமார் இப்பொறுப்புக்கு நியமிக்கப்பட்டார்.
இதற்கு முன்பு திரு எம்வி சுசீந்திர குமார் ராணுவத் தலைமையகத்தில் துணைத் தளபதியாக பொறுப்பு வகித்து வந்தார். பிஜப்பூர் சைனிக் பள்ளி மற்றும் தேசிய பாதுகாப்பு அகாடமியில் பயின்ற அவர், 1985-ம் ஆண்டு அசாம் படைப்பிரிவில் பணியைத் தொடங்கினார். ராணுவத்தின் பல்வேறு நிலைகளில் பணியாற்றியுள்ள அவர், உளவுப் பிரிவு, செயல்பாடுகள், படைகள் கட்டமைப்பு, தளவாடங்கள் செயல்பாட்டுப்பிரிவு, தொழில்நுட்பப் பிரிவு உள்ளிட்டவற்றில் அனுபவம் பெற்றவர் ஆவார்.
கலாசாரத்துறை அமைச்சகம்
‘கலாச்சாரம்ஆக்கப்பூர்வ தொழில்கள் மற்றும் ஆக்கப்பூர்வ பொருளாதாரத்தை ஊக்குவிப்பது’ குறித்தஉலகளாவிய மையப்பொருள் சார்ந்த இணையவழிக் கருத்தரங்கை ஏப்ரல் 19 அன்று கலாச்சாரப் பணிக்குழுநடத்த உள்ளது
இந்தியாவின் ஜி20 தலைமைத்துவத்தின் கீழ் கலாச்சாரப் பணிக்குழுவால் நடத்தப்படும் உலகளாவிய மையப் பொருள் சார்ந்த இணையவழிக் கருத்தரங்கத் தொடரின் ஒரு பகுதியாக 2023 ஏப்ரல் 19 அன்று ‘கலாச்சாரம் ஆக்கப்பூர்வ தொழில்கள் மற்றும் ஆக்கப்பூர்வ பொருளாதாரத்தை ஊக்குவிப்பது’ குறித்த மூன்றாவது இணையவழிக் கருத்தரங்கு நடைபெற உள்ளது.
இந்தக் கருத்தரங்கு கலாச்சாரம் மற்றும் ஆக்கப்பூர்வ தொழில்களில் தற்போதைய போக்குகள், சவால்கள், வாய்ப்புகளை பிரதிபலிக்கும். ஜி20 உறுப்பு நாடுகள், விருந்தினர் நாடுகள், சர்வதேச அமைப்புகள் ஆகியவற்றைச் சேர்ந்த நிபுணர்களை இது ஒருங்கிணைக்கும்.
உலகளாவிய மொத்த உள்நாட்டு உற்பத்தியில் 3.1% பங்களிப்பு செய்யும் கலாச்சாரம், ஆக்கப்பூர்வ தொழில்கள், ஆக்கப்பூர்வ பொருளாதாரம் ஆகியவை நமது உலகத் தன்மையை வடிவமைப்பதில் முக்கியப் பங்கு வகிக்கிறது. கலாச்சாரம் மற்றும் ஆக்கப்பூர்வ தொழில்கள் துறை மற்றவற்றுடன் ஒப்பிடுகையில் அதிகபட்ச வேலையை 15-29 வயது பிரிவினருக்கு வழங்குகிறது. எனவே இளைஞர்களுக்கான வேலைவாய்ப்பை இது வலுவாக வெளிப்படுத்துகிறது.
பாதுகாப்பு அமைச்சகம்
கடல்சார் வரலாற்று சங்கத்தின் 43ம் ஆண்டு கருத்தரங்கு நவம்பர் 15, 2022 அன்று நடைபெறுகிறது
கடல்சார் வரலாற்று சங்கத்தின் 43ம் ஆண்டு கருத்தரங்கு நவம்பர் 15, 2022 அன்று கொலாபாவின் ஐஎன்எச்எஸ் அஸ்வினியில் உள்ள அகஸ்தியா அரங்கத்தில் நடைபெற உள்ளது.
இந்த கருத்தரங்கின் கருப்பொருள் “இந்திய கடல் ஆற்றலின் செயலாக்கத்தை கண்டறிதல்” ஆகும். சுமார் 7,500 கிலோ மீட்டர் கடலோர சாலையை கொண்ட இந்தியா, பண்டைய காலம் தொட்டு மக்களுக்கு வாழ்வாதாரமாகவும், புத்தம் புதிய துறைசார்ந்த ஆய்வுகளுக்கு ஒரு தளமாக அமைந்துள்ளது. இந்த கருத்தரங்கில் 10 துறைசார்ந்த நிபுணர்கள் கருப்பொருள் பற்றி உரையாற்றுகின்றனர்.
கருத்தரங்கில் கலந்துகொள்ளும் துறைசார்ந்த நிபுணர்கள்: ஓய்வு பெற்ற கடற்படை தளபதி  ஸ்ரீகாந்த் கெஸ்னூர், திரு. பிரமோத் கபூர், கேப்டன் ராகவேந்திர மிஸ்ரா , கேப்டன் எம். துரைபாபு, கேப்டன் ஹிமாத்ரி தாஸ், கடற்படை அதிகாரிகள் நினாத் பதர்பேகர் , காலேஷ் மோகனன், ஆர்.எஸ். திருமதி. ஜான்ஹவி லோகேகான்கர் மற்றும் திரு. டெனார்ட் டி'சோசா ஆகியோர் கலந்து கொள்கின்றனர்.
இந்தக் கருத்தரங்கு ஒரு முழுமையான வரலாற்றுக் கண்ணோட்டத்தை வழங்குவதன் மூலம், பார்வையாளர்களின் ஆர்வத்தைத் தூண்டுவதை நோக்கமாகக் கொண்டுள்ளது. 15 நவம்பர் 2022 அன்று 9 மணி 30 நிமிடங்கள் முதல் 4 மணி 30 நிமிடங்கள் வரை நடைபெறும் இந்த கருத்தரங்கில் கலந்துகொள்ள விரும்பமுள்ளவர்களை கடல்சார் வரலாற்று சங்கம் அழைக்
கிறது. பதிவு விவரங்களுக்கு, ops@mhsindia.org என்ற மின்னஞ்சல் முகவரிக்கு அனுப்பவும்.
சுகாதாரம் மற்றும் குடும்ப நலத்துறை அமைச்சகம்
40.64 கோடியைக் கடந்தது இந்தியாவின் மொத்த கொவிட் தடுப்பூசி எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 40.64 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 50,69,232 முகாம்களில் 40,64,81,493 தடுப்பூசிகள் போடப்பட்டுள்ளன. கடந்த 24 மணி நேரத்தில் 13,63,123 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,03,08,456 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 38,660 பேர் புதிதாகப் பாதிக்கப்பட்டுள்ளனர். இதன் மூலம் குணமடைந்தவர்கள் விழுக்காடு 97.32 சதவீதமாக அதிகரித்துள்ளது.
கடந்த 24 மணி நேரத்தில் 38,164 பேர் தொற்றுக்கு ஆளாகியுள்ளனர்.
தொடர்ந்து 22 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,21,665 ஆக சரிந்துள்ளது. இது, நாட்டின் மொத்த பாதிப்பில் வெறும் 1.35 சதவீதமாகும்.
கடந்த 24 மணி நேரத்தில் 14,63,593 பரிசோதனைகளும், இந்தியாவில் இதுவரை மொத்தம் 44,54,22,256 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.08 சதவீதமாகவும், தினசரி தொற்று உறுதி விகிதம் 2.61 சதவீதமாகவும் இன்று பதிவாகியுள்ளது. தொடர்ந்து 28 நாட்களாக இந்த எண்ணிக்கை 3 சதவீதத்திற்கு குறைவாகவும், 42 நாட்களாக 5 சதவீதத்திற்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736656
சிறப்பு சேவைகள் மற்றும் கட்டுரைகள்
ரூ 39.5 லட்சம் மதிப்புள்ள தங்கம் சென்னை சுங்கத் துறையினரால் பறிமுதல் செய்யப்பட்டது
ரூ 39.5 லட்சம் மதிப்புள்ள தங்கம் சென்னை சுங்கத் துறையினரால் பறிமுதல் செய்யப்பட்டது
துபாயில் இருந்து ஃபிளை துபாய் விமானம் எஃப் இசட் 8517 மூலம் சனிக்கிழமை அன்று சென்னை வந்த காஜா மைதீன், 33, மற்றும் முகமது ஷேர்கான், 21, ஆகியோர் தங்கம் கடத்தி வருவதாக எழுந்த சந்தேகத்தை அடுத்து சுங்க வருகைக் கூடத்தின் வெளியேறும் வழியில் தடுத்து நிறுத்தப்பட்டனர். அவர்களைச் சோதனை செய்து பார்த்தபோது தலா 232 கிராம் எடையுள்ள இரண்டு தங்க கட்டிகள் கண்டறியப்பட்டன. மேலும், இருவரும் தங்களது கால் சட்டைப் பைகளில் ஒளித்து வைத்திருந்த தங்க துண்டும்  பறிமுதல் செய்யப்பட்டது. மொத்தம் ரூபாய் 27.4 லட்சம் மதிப்புடைய 526 கிராம் தங்கம் சுங்க சட்டத்தின் கீழ் பறிமுதல் செய்யப்பட்டது.
சனிக்கிழமை இரவு அன்று நடந்த இன்னும் இரு சம்பவங்களில், துபாயில் இருந்து சென்னை வந்த ஏர் இந்தியா எக்ஸ்பிரஸ் ஐ எக்ஸ் 1644 விமானத்தில் வந்த திருச்சியை சேர்ந்த அப்துல் ஜலீல் முகமது அலி, 33, மற்றும் சென்னையை சேர்ந்த முகமது அப்துல் அமீது, 39, ஆகியோர் தங்கம் கடத்தி வருவதாக எழுந்த சந்தேகத்தை அடுத்து தடுத்து நிறுத்தப்பட்டனர். அவர்களைச் சோதனை செய்து பார்த்தபோது அவர்களது கால் உரைகளில் இரண்டு பொட்டலங்கள் தங்க பசையும், அவர்களது கால் சட்டைப் பைகளில் இருந்து தங்க சங்கிலிகளும் பறிமுதல் செய்யப்பட்டன. மொத்தம் ரூபாய் 12.16 லட்சம் மதிப்புடைய 232 கிராம் தங்கம் சுங்க சட்டத்தின் கீழ் பறிமுதல் செய்யப்பட்டது.
மொத்தம் ரூபாய் 39.56 லட்சம் மதிப்புடைய 758 கிராம் தங்கம் சுங்க சட்டம் 1962-இன் கீழ் பறிமுதல் செய்யப்பட்டது. மேலும் விசாரணை நடந்து வருகிறது.
இந்த தகவலை சென்னை சர்வதேச விமான நிலைய சுங்க ஆணையர் செய்திக்குறிப்பு ஒன்றில் தெரிவித்துள்ளார்.
(Visitor Counter : 29
கப்பல் போக்குவரத்து அமைச்சகம்
கடலோர உள்கட்டமைப்பு வசதிகளை மேம்படுத்துதல்
தமிழ்நாட்டில் 13 திட்டங்கள் நிறைவேற்றப்பட்டுள்ளன
துறைமுகங்கள், கப்பல் மற்றும் நீர்வழிப் போக்குவரத்து அமைச்சகத்தால் நாடு முழுவதும் கடலோர வளர்ச்சித் திட்டங்கள் அடையாளம் செயல்படுத்தப்படுகின்றன. தற்போதுள்ள துறைமுகங்கள் மற்றும் முனையங்களை நவீனப்படுத்துதல், சுற்றுலா படகுத்துறைகள் அமைத்தல், துறைமுகங்களுக்கு போக்குவரத்து இணைப்பை மேம்படுத்துதல் போன்ற பல்வேறு திட்டங்கள் செயல்படுத்தப்படுகின்றன.
மேலும், 2023-24 ஆம் ஆண்டிற்கான மத்திய பட்ஜெட்டில், கடலோர கப்பல் போக்குவரத்தை குறைந்த செலவு கொண்ட போக்குவரத்து முறையாக ஊக்குவிப்பதற்கான ஒரு அறிவிப்பை வெளியிட்டுள்ளது. இதன் மூலம் கடலோரப் பகுதிகளின் முழுமையான வளர்ச்சிக்கு வழிவகுக்கப்படும். சாகர்மாலா திட்டத்தின் கீழ், கடலோர மாநிலங்கள் மற்றும் யூனியன் பிரதேசங்களில் ரூ.10,960 கோடி மதிப்புள்ள 171 திட்டங்களுக்கு மத்திய கப்பல் துறை அமைச்சகம் நிதியளித்துள்ளது.
171 திட்டங்களில் ரூ.3,310 கோடி மதிப்பிலான 53 திட்டங்கள் முடிக்கப்பட்டுள்ளன. 118 திட்டங்கள் ரூ. 7,660 கோடி மதிப்பீட்டில் பல்வேறு நிலைகளில் நடைபெற்று வருகின்றன.
தமிழ்நாட்டைப் பொருத்த வரை சாகர்மாலாத் திட்டத்தின் கீழ், கடலோர உள்கட்டமைப்பு மேம்பாட்டுக்காக 13 திட்டங்கள் 950 கோடி ரூபாய் மதிப்பில் நிறைவேற்றப்பட்டுள்ளன.
இத்தகவலை மத்திய கப்பல்துறை அமைச்சர் திரு சர்பானந்தா சோனோவால் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
மகாராஷ்டிராவில் வருமான வரித்துறை சோதனை நடவடிக்கை
மகாராஷ்டிராவில் அமைந்துள்ள நகர்ப்புற கூட்டுறவு கடன் வங்கியின் தலைமையகம் மற்றும் கிளை ஒன்றில் வருமான வரித்துறையினர் 2021 அக்டோபர் 27 அன்று சோதனை மற்றும் பறிமுதல் நடவடிக்கைகளை மேற்கொண்டனர். வங்கியின் தலைவர் மற்றும் அதன் இயக்குநர்களில் ஒருவரின் வீடுகளிலும் இந்த சோதனை நடைபெற்றது.
கோர் பேங்கிங் சொல்யூஷன்ஸ்  குறித்த வங்கித் தரவுகளின் ஆய்வு மற்றும் தேடுதல் நடவடிக்கையின் போது பதிவு செய்யப்பட்ட முக்கிய நபர்களின் வாக்குமூலங்கள் வங்கிக் கணக்குகளைத் தொடங்குவதில் நடைபெற்ற முறைகேடுகளை வெளிப்படுத்தியுள்ளன.
பான் எண் இல்லாமல் 1200-க்கும் மேற்பட்ட புதிய கணக்குகள் இந்த கிளையில் தொடங்கப்பட்டுள்ளன. இந்த வங்கிக் கணக்குகள் கேஒய்சி விதிமுறைகளைப் பின்பற்றாமல் தொடங்கப்பட்டவை என்பதும், கணக்கு துவக்கப் படிவங்கள் அனைத்தும் வங்கி ஊழியர்களால் நிரப்பப்பட்டு, அவர்களின் கையொப்பம்/கட்டைவிரல் பதிவை இட்டதும் விசாரணையில் தெரியவந்துள்ளது.
இந்த கணக்குகளில் பலமுறை ரூ 1.9 லட்சம் என மொத்தம் ரூ 53.71 கோடி செலுத்தப்பட்டிருந்தது. 700-க்கும் அதிகமான தொடர் வங்கிக் கணக்குகளில் அவை தொடங்கப்பட்ட 7 தினங்களுக்குள்  ரூ 34.10 கோடிக்கும் அதிகமாக செலுத்தப்பட்டதும் தெரியவந்துள்ளது. ரூ 2 லட்சத்திற்கும் அதிகமாக செலுத்தினால் பான் எண் சமர்ப்பிக்க வேண்டும் என்பதால் இவ்வாறு செலுத்தப்பட்டிருந்தது. பின்னர் இந்த பணம் அதே கிளையில் வைப்புத் தொகைகளாக மாற்றப்பட்டிருக்கிறது.
மேற்கண்ட கணக்குதாரர்களில் சிலரை விசாரித்த போது, இந்த நபர்கள் வங்கியில் உள்ள பண வைப்புகளைப் பற்றி அறிந்திருக்கவில்லை என்பது தெரியவந்தது.
ஆதாரம் மற்றும் வாக்குமூலங்களின் அடிப்படையில் ரூ 53.72 கோடி முடக்கி வைக்கப்பட்டுள்ளது. மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769680
----
(Visitor Counter : 144
இந்திய போட்டிகள் ஆணையம்
அடானி கிரீன் எனெர்ஜி டென் லிமிடெட்டின் சூரிய ஒளி மின்சார உற்பத்தி சொத்துகளை அடானி கிரீன் எனெர்ஜி டிவெண்டி-த்ரீ வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , அடானி கிரீன் எனெர்ஜி டென் லிமிடெட்டின் சூரிய ஒளி மின்சார உற்பத்தி சொத்துகளை அடானி கிரீன் எனெர்ஜி டிவெண்டி-த்ரீ வாங்குவதற்கு ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி இந்த ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664236
தகவல் மற்றும் ஒலிபரப்பு அமைச்சகம்
இந்தியாவின் தேசிய திரைப்பட காப்பகத்தின்  ஆன்லைன் திரைப்பட போஸ்டர் கண்காட்சி ‘‘75ம் ஆண்டில் சித்ராஞ்சலி’’ தொடக்கம்
சுதந்திர இந்தியாவின் 75ம் ஆண்டை நாடு கொண்டாடுவதால், புனேவில் உள்ள தேசிய திரைப்பட காப்பகம், ‘75ம் ஆண்டில் சித்ராஞ்சலி: ஒரு பிளாட்டினம் பனோரமா’ என்ற தலைப்பில் சிறப்பு மெய்நிகர் கண்காட்சியை ஏற்பாடு செய்துள்ளது.
சினிமா தொகுப்புடன் கூடிய இந்த ஆன்லைன் கண்காட்சி, சுதந்திரம் அடைந்ததில் இருந்து தேசத்தின் பயணத்தை காட்டுகிறது. சுதந்திரப் போராட்ட வீரர்களின் வீரம் மற்றும் தியாகத்தை போற்றும் இந்திய சினிமாவை இந்த டிஜிட்டல் தொகுப்பு காட்டுகிறது. சமூகத்தின் உட்புறங்களை எடுத்துகூறிய, பல சமூக சீர்த்திருத்தங்களுக்கு வழிவகுத்த, பாதுகாப்பு படைகளை போற்றும் திரைப்படங்களை இது காட்டுகிறது.
விடுதலையின் அம்ரித் மகோத்ஸவத்தை முன்னிட்டு மத்திய தகவல் மற்றும் ஒலிபரப்புத்துறை அமைச்சகத்தின் ஐகானிக் வார கொண்டாட்டத்தின் ஒரு பகுதியாக இந்த கண்காட்சி தொடங்கப்பட்டுள்ளதாக, மத்திய அமைச்சர் திரு அனுராக் தாகூர் கூறினார். இந்திய சினிமா நாட்டின் மென்சக்தி என்றும், உலக அரங்கில் இந்தியாவுக்கு ஒரு அடையாளத்தை ஏற்படுத்தியதில் இது முக்கிய பங்காற்றியுள்ளது என அவர் கூறினார்.
மெய்நிகர் கண்காட்சி பற்றி :
‘சித்ராஞ்சலி @ 75’, பல மொழி சினிமாக்களின் 75 திரைப்பட போஸ்டர்கள் மற்றும் போட்டோக்கள் மூலம் தேசபக்தியின் வெவ்வேறு மனநிலைகளை காட்டுகிறது. இந்த கண்காட்சி 3 பிரிவுகளாக பிரிக்கப்பட்டுள்ளது: ‘சினிமா மூலம் சுதந்திரப் போராட்டம்’, சமூக சீர்திருத்த சினிமா, மற்றும் ‘தைரியமான வீரர்களை வணங்குவது’ என்ற 3 பிரிவுகள் இதில் உள்ளன.
இந்த கண்காட்சியை பார்க்கவும், பகிரவும் இங்கே கிளிக் செய்யவும்: https://www.nfai.gov.in/virtual-poster-exhibition.php.
இதையும் படிக்கவும்:
I&B Minister launches e-Photo Exhibition “Making of the Constitution” and Virtual Film Poster Exhibition “Chitranjali@75”
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749515
ரசாயனம் மற்றும் உரங்கள் அமைச்சகம்
ரசாயன பூச்சிக் கொல்லிகளுக்கு மாற்றாகப் உயிரி பூச்சிக் கொல்லியை ஐபிஎஃப்டி உருவாக்கியுள்ளது
ரசாயனங்கள் மற்றும் உரங்கள் அமைச்சகத்தின் ரசாயனங்கள் மற்றும் பெட்ரோகெமிக்கல் துறையின் கீழ் இயங்கும் பூச்சிக்கொல்லி உருவாக்க தொழில்நுட்ப நிறுவனம் ,
ரசாயன பூச்சிக் கொல்லிகளுக்கு மாற்றாகப் உயிரி பூச்சிக் கொல்லியை உருவாக்கியுள்ளது.
ராஜஸ்தானின் ஆஜ்மீரில் உள்ள ஐசிஏஆர் - தேசிய விதை வாசனைப் பொருட்கள் ஆராய்ச்சி மையத்துடன் இணைந்து இந்த உயிரி பூச்சிக் கொல்லியை ஐபிஎஃப்டி உருவாக்கியுள்ளது.
விரை வாசனை பொருட்களில்  உள்ள பல்வேறு பூச்சிகளைக் கட்டுப்படுத்துவதில் இந்த உயிரி பூச்சிக்கொல்லி சிறப்பாக செயல்படுவதாக பூச்சிக்கொல்லி உருவாக்க தொழில்நுட்ப நிறுவனத்தின் இயக்குநர் திரு ஜிதேந்திரகுமார் தெரிவித்தார்.
நீண்ட காலம் வரை பயன்படுத்தக்கூடிய இந்த பூச்சிக்கொல்லி பயன்படுத்துபவருக்கும் சுற்றுப்புறச் சூழலுக்கும் நட்பானது என்று அவர் மேலும் கூறினார். விதை வாசனைப் பொருட்கள் உள்ளிட்ட பல்வேறு பயிர்களின் மீது இதை பயன்படுத்தலாம். இதற்கான காப்புரிமை கோரப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663104
-----
(Visitor Counter : 139
உள்நாட்டு விமானப் போக்குவரத்து அமைச்சகம்
இந்திய விமான நிலைய ஆணையம் 25 விமான நிலையங்களை குத்தகைக்கு ஒதுக்கியுள்ளது
தேசிய நிதிமயமாக்கல் திட்டத்தின்படி 2022-ம் ஆண்டு முதல் 2025-ம் ஆண்டு வரை இந்திய விமான நிலைய ஆணையம் 25 விமான நிலையங்களை குத்தகைக்கு ஒதுக்கியுள்ளது.
இவற்றில் செயல்பாடு, மேலாண்மை, நீண்டகால குத்தகை அடிப்படையில் மேம்பாட்டிற்காக தில்லி, மும்பை, அகமதாபாத், குவகாத்தி, ஜெய்ப்பூர், லக்னோ, மங்களூரு, திருவனந்தபுரம் ஆகிய எட்டு விமான நிலையங்களை பொது, தனியார் கூட்டாண்மை மூலம் குத்தகைக்கு ஒதுக்கியுள்ளது.
இவற்றில் தில்லி, மும்பை ஆகிய விமான நிலையங்கள் 2006-ம் ஆண்டு ஒப்படைக்கப்பட்டன
கடந்த 5 ஆண்டுகளில் தில்லி விமான நிலையம் மூலம் சுமார் ரூ.5,500 கோடியும், மும்பை விமான நிலையம் மூலம் ரூ.5,174 கோடியும் வருவாய் ஈட்டப்பட்டது.
இத்தகவலை மாநிலங்களவையில் விமானப் போக்குவரத்துத்துறை இணையமைச்சர் ஓய்வு பெற்ற ஜென்ரல் விகே சிங் கூறினார்.
பிரதமர் அலுவலகம்
சுற்றுலாவின் மேம்பாட்டிற்காக, சீமா தரிசனத்தின் ஒரு பகுதியாக நாதாபெத் மற்றும் இதர எல்லைப் பகுதிகளை நேரில் சென்று காணுமாறு பொதுமக்களுக்கு பிரதமர் கோரிக்கை
சுற்றுலாவின் மேம்பாட்டிற்காக சீமா தரிசனத்தின் ஒரு பகுதியாக நாதாபெத் மற்றும் இதர எல்லைப் பகுதிகளை நேரில் சென்று காணுமாறு பொதுமக்களை பிரதமர் திரு நரேந்திர மோடி கேட்டுக் கொண்டுள்ளார்.
மத்திய சுற்றுலா, கலாச்சாரம் மற்றும் வடகிழக்கு பகுதியின் வளர்ச்சிக்கான அமைச்சர் திரு ஜி. கிஷன் ரெட்டியின் ட்விட்டர் பதிவிற்கு பிரதமர் பதிலளித்துள்ளதாவது:
“சீமா தரிசனம், சுற்றுலா துறைக்கு புதிய பரிமாணத்தை அளிக்கிறது. எல்லைகளில் வசிப்போரின் நெகிழ்தன்மையைப் போற்றும் வாய்ப்பை அது வழங்குகிறது.
நாதாபெத் மற்றும் இதர எல்லைப் பகுதிகளை நேரில் சென்று காணுமாறு உங்கள் அனைவரையும் கேட்டுக்கொள்கிறேன்...”
அறிவியல் மற்றும் தொழில்நுட்பத்துறை
ஆக்ஸிஜன் செறிவூட்டல் கருவியின் உற்பத்தியை அதிகரிக்க, நிறுவனங்களுக்கு தொழில்நுட்பத்தை பரிமாற்றம் செய்தது சிஎஸ்ஐஆர்-சிஎம்இஆர்ஐ
துர்காபூரில் உள்ள அறிவியல் மற்றும் தொழில் ஆராய்ச்சி கவுன்சில் - மத்திய இயந்திர பொறியியல் ஆராய்ச்சி மையம் , தான் உருவாக்கிய ஆக்ஸிஜன் செறிவூட்டல் கருவி தொழில்நுட்பத்தை இன்று காணொலி காட்சி மூலம், சிஎஸ்ஐஆர் -சிஎம்இஆர்ஐ இயக்குனர் பேராசிரியர் டாக்டர் ஹரிஸ் ஹிரானி முன்னிலையில் ராஜ்கோட்டில் உள்ள ஜோதி சிஎன்சி ஆட்டோமேஷன் நிறுவனம் மற்றும் குருகிராமில் உள்ள கிரிட் இன்ஜினியர்ஸ் நிறுவனம் ஆகியவற்றுக்கு பரிமாற்றம் செய்தது.
தற்போதை கொவிட் தொற்று சூழலில், குறிப்பாக ஆக்ஸிஜன் விநியோக உத்திகளை, மேம்படுத்துவதன் அவசியத்தை பேராசிரியர் ஹிரானி குறிப்பிட்டார். சராரியாக, ஒருவருக்கு 5-20 எல்பிஎம் காற்று, குறிப்பிட்ட சதவீத ஆக்ஸிஜனுடன் தேவை. சிஎஸ்ஐஆர்-சிஎம்இஆர்ஐ உருவாக்கிய தொழில்நுட்பம், வீட்டிலேயே ஆக்ஸிஜன் செறிவூட்டலை வழங்குகிறது. மிகப் பெரிய ஆக்ஸிஜன் சிலிண்டர்களை சார்ந்திருக்க தேவையில்லை. சிஎஸ்ஐஆர்-சிஎம்இஆர்ஐ உருவாக்கிய ஆக்ஸிஜன் செறிவூட்டல் கருவி, நோயாளிகள் விரைவில் குணமடைய உதவுகிறது.
ஆக்ஸிஜன் செறிவூட்டல் கருவி உற்பத்திக்கான உரிமத்தை சிஎஸ்ஐஆர்-சிஎம்இஆர்ஐ, 4 நிறுவனங்களுக்கு பரிமாற்றம் செய்துள்ளதாக பேராசிரியர் ஹிரானி குறிப்பிட்டார். இந்த 4 நிறுவனங்களும், ஆக்ஸிஜன் செறிவூட்டல் கருவியின் உற்பத்தியை 2021 மே 2வது வாரம் முதல் தொடங்க முடியும் என அவர் நம்பிக்கை தெரிவித்தார்.
கிரிட் இன்ஜினியர்ஸ் நிறுவனத்தின் நிர்வாக இயக்குனர் திரு குப்தா, சிஎஸ்ஐஆர்-சிஎம்இஆர்ஐ உருவாக்கிய ஆக்ஸிஜன் செறிவூட்டல் தொழில்நுட்பத்தையும், தற்போதைய சூழலில் அதன் பயன்பாட்டையும் பாராட்டினார்.
ஆரம்பத்தில் தனது நிறுவனம் நாள் ஒன்றுக்கு 25 முதல் 50 கருவிகளை உற்பத்தி செய்ய முடியும் என்றும், உற்பத்தி வேகத்தை அதிகரிக்க முயற்சிப்பதாகவும் அவர் குறிப்பிட்டார்.
இந்த கருவியின் மாதிரியை ஒரு வாரத்தில் தயாரிப்பதாகவும், தேவைக்கேற்ப இதன் உற்பத்தியை அதிகரிப்பதாகவும் ராஜ்கோட் ஜோதி சிஎன்சி ஆட்டோமேஷன் நிறுவனத்தின் நிர்வாக இயக்குனர் உறுதிப்படுத்தினார். தற்போது இந்த ஆக்ஸிஜன் செறிவூட்டல் கருவியின் தேவை அதிகமாக இருப்பதால், நாள் ஒன்றுக்கு 1000 கருவிகளை உற்பத்தி செய்ய முயற்சிப்பதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714854
பிரதமர் அலுவலகம்
பாராலிம்பிக்ஸ் போட்டிகளின் உயரம் தாண்டுதல் பிரிவில் வெண்கலப் பதக்கம் வென்ற சரத் குமாருக்கு பிரதமர் வாழ்த்து
டோக்கியோவில் நடைபெற்று வரும் பாராலிம்பிக்ஸ் போட்டிகளின் உயரம் தாண்டுதல் பிரிவில் வெண்கலப் பதக்கம் வென்ற சரத் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“வெண்கலப் பதக்கத்தை வென்றதன் மூலம் ஒவ்வொரு இந்தியரின் முகங்களிலும் எளிதில் வெல்ல முடியாத புன்னகையை சரத்குமார் தவழச் செய்துள்ளார். அவரது வாழ்க்கைப் பயணம் ஏராளமானோருக்கு எழுச்சியூட்டும். அவருக்கு வாழ்த்துகள்”, என்று குறிப்பிட்டுள்ளார்.
-----
(
சிறப்பு சேவைகள் மற்றும் கட்டுரைகள்
ஆராய்ச்சிக் கட்டுரைகளை எவ்வாறு ஆய்வு இதழ்களில் வெளியிடுவது என்பது குறித்த பயிலரங்கு
பாண்டிச்சேரி பல்கலைக்கழக ஆசிரியர்கள், ஆராய்ச்சி மாணவர்கள் மற்றும் மாணவர்களுக்காக ஆராய்ச்சிக் கட்டுரைகளை எவ்வாறு வெளியிடுவது என்பது குறித்த பயிலரங்கிற்கு, ஆக்ஸ்ஃபோர்டு பல்கலைக்கழக பதிப்பகத்துடன் இணைந்து பாண்டிச்சேரி பல்கலைக்கழகம், ஆனந்தா ரங்கப்பிள்ளை நூலகம் ஏற்பாடு செய்திருந்தன. வளர்ந்து வரும் ஆராய்ச்சியாளர்கள் தங்களுடைய ஆராய்ச்சிப் பணியை வெளியிடுவது, கிடைக்கப்பெற்ற கையெழுத்து பிரதி குறித்த விவாதம், கட்டுரையை வெளியிடுவதற்கான சரியான பத்திரிகையை தேர்ந்தெடுப்பதற்கான முக்கிய அம்சங்கள் ஆகியவற்றை நோக்கமாகக் கொண்டு இப்பயிலரங்கு நடைபெற்றது. ஆசிரியர்கள், ஆராய்ச்சி மாணவர்கள், மாணவர்கள், ஆசிரியர் அல்லாத பணியாளர்கள் உள்ளிட்ட 400க்கும் மேற்பட்டவர்கள் இதில் பங்கேற்றனர்.
வரவேற்புரையாற்றிய பாண்டிச்சேரி பல்கலைக்கழகத்தின் நூலகர் டாக்டர் எம் விஜயகுமார், கையெழுத்துப் பிரதிகளை வெளியிடும் முறை மற்றும் ஆய்வு செய்வது குறித்து புரிந்துகொள்வது அவசியம் என்று கூறினார்.
பயிலரங்களை தொடங்கிவைத்து பேசிய பாண்டிச்சேரி பல்கலைக்கழக துணைவேந்தர், பேராசிரியர் குர்மீத்சிங், கட்டுரை வெளியீடுக்கு முன்பான நடைமுறை குறித்து ஆசிரியர்களும், ஆராய்ச்சி மாணவர்களும் அவசியம் புரிந்துகொள்ள வேண்டும் என்று தெரிவித்தார்.
ஆக்ஸ்ஃபோர்டு பல்கலைக்கழக பதிப்பகத்தின் தெற்காசியா மற்றும் தென் கிழக்கு ஆசியா, மத்திய கிழக்கு மற்றும் ஆப்பிரிக்காவுக்கான மண்டல பயிற்சி மற்றும் அமலாக்கப் பிரிவு மேலாளர் திருமதி சுமிதா சென் பேசியபோது, கட்டுரையை எவ்வாறு ஈர்க்கும் வகையில் எழுதுவது, வெளியீட்டிற்காக எவ்வாறு சிறந்த இதழை தேர்ந்தெடுப்பது என்பது குறித்து விவரித்தார்.
பொருளாதார விவகாரங்களுக்கான மத்திய அமைச்சரவைக் குழு
சென்னை, லக்னோ, குவஹாத்தி விமான நிலையங்களின் அடிப்படை வசதி மேம்பாடு
சென்னை, லக்னோ, குவஹாத்தி விமான நிலையங்களின் மேம்பாடு மற்றும் விமான நிலைய அடிப்படை வசதி விரிவாக்கத்திற்கு மத்திய அமைச்சரவை ஒப்புதல்
சென்னை, லக்னோ, குவஹாத்தி விமான நிலையங்களில் ஒருங்கிணைந்த முனையங்களை விரிவாக்கி மேம்படுத்துவதற்கான திட்டத்திற்கு பிரதமர் திரு நரேந்திரமோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்தது. இந்த விமான நிலையங்கள் திட்டம் முறையே ரூ.2467 கோடி, ரூ.1383 கோடி, ரூ.1232 கோடி மதிப்பீட்டில் மேற்கொள்ளப்படும்.
விவரங்கள்
சென்னை விமான நிலையம்- உத்தேச முனையக் கட்டிடத்திற்கு மொத்த கட்டுமானப் பகுதி பரப்பளவு தற்போதுள்ள 197000 சதுர மீட்டர் பரப்பளவுக்கான திட்டத்தையும் சேர்த்து 336000 சதுரமீட்டர் ஆகும். இதன்மூலம் இந்த முனையம் ஆண்டுக்கு 35 மில்லியன் பயணிகளை கையாளும் திறன் பெறும். இந்த புதிய முனையக் கட்டிடத்தில் பசுமைக் கட்டிட அம்சங்கள் இடம்பெற்றிருக்கும். இதன் மூலம் கிரிஹா-4 எனப்படும் ஒருங்கிணைந்த குடியிருப்பு மதிப்பீட்டு பசுமை தளத்தில் நட்சத்திர அந்தஸ்த்தை புதிய முனையம் பெறும். 2026-27 ஆம் ஆண்டு வரை எதிர்பார்க்கப்படும் பயணியர் வருகை வளர்ச்சித் தேவையை சமாளிக்கும் வகையில் இந்தக் கட்டிடம் வடிவமைக்கப்படவுள்ளது.
சென்னை போன்ற இந்திய விமான நிலையங்கள் ஆணையத்தின் கட்டுப்பாட்டில் உள்ள விமான நிலையங்களில் புதிய திறனை உருவாக்கி வளர்ந்து வரும் விமான போக்குவரத்து அடிப்படை வசதி தேவையை சமாளிக்க இந்திய விமான நிலையங்கள் ஆணையம் பல்வேறு திட்டங்களை செயல்படுத்தும் நடைமுறையை தொடங்கியுள்ளது. சென்னை உட்பட 22 விமான நிலையங்களில் அடுத்த நான்கு அல்லது ஐந்தாண்டுகளுக்கு இதற்கென ரூ.20178 கோடி செலவிட திட்டமிடப்பட்டுள்ளது.
அகர்தலா, கோழிக்கோடு, போர்ட்பிளேர் ஆகிய விமான நிலையங்களில் புதிய அதிநவீன ஒருங்கிணைந்த முனையங்கள் ஏற்படுத்துவதற்கான பணி ஆணைகளை இந்திய விமான நிலையங்கள் ஆணையம் வழங்கியுள்ளது. சென்னை, லக்னோ குவஹாத்தி விமான நிலையங்களின் மேம்பாடு மற்றும் விரிவாக்கப் பணிகளுக்கு முறையே ரூ. 2467 கோடி, ரூ. 1383 கோடி, ரூ. 1232 கோடி மதிப்பீட்டில் திட்டங்களுக்கு உடனடியாக ஒப்புதல் அளிக்கும் நிலையில் உள்ளது.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 146
சிறப்பு சேவைகள் மற்றும் கட்டுரைகள்
தர்மபுரியில் சர்வதேச யோகா தின முன்னோட்ட நிகழ்வு நடைபெற்றது
தர்மபுரி மக்கள் தொடர்பு கள அலுவலகமும் நாட்டு நலப்பணி திட்டமும்  இணைந்து சர்வதேச யோகா தினத்தின் முன்னோட்ட நிகழ்வான யோகோத்சவ், பெரியார் பல்கலைக்கழக முதுநிலை பட்ட வகுப்பு விரிவு மையத்தில் இன்று நடைபெற்றது.
தர்மபுரி மாவட்ட விளையாட்டு மற்றும் இளைஞர் நலத்துறை அலுவலர் திருமதி டி சாந்தி நிகழ்ச்சியைத் தொடங்கி வைத்தார். இந்த நிகழ்ச்சிக்கு பெரியார் பல்கலைக்கழக முதுநிலை பட்ட வகுப்பு விரிவாக்க மையத்தின் இயக்குனர் டாக்டர் பி மோகனசுந்தரம் தலைமை வகித்தார். நேரு யுவகேந்திராவின் திட்ட மேற்பார்வையாளர் திரு ஜி வேல்முருகன், மன அறக்கட்டளையைச் சேர்ந்த பேராசிரியர் ஆர்.தண்டவேல் ஆகியோர் சிறப்புரையாற்றினர்.
யோகா பயிற்சிக்கு யோகா ஆசிரியையும், சமூக செயற்பாட்டாளருமான திருமதி டி. ஜெயப்பிரியா தலைமை தாங்கினார். தர்மபுரி மக்கள் தொடர்பு கள அலுவலகத்தின் கள விளம்பர உதவியாளர் திரு எஸ் வீரமணி வரவேற்று பேசினார். நாட்டு நலப்பணி திட்டத்தின் திட்ட அலுவலர் டாக்டர் சி. கோவிந்தராஜ் நன்றி கூறினார்.
யோகா பயிற்சி நிகழ்வில் நாட்டு நலப்பணி திட்டத்தைச் சேர்ந்த 300 மாணவர்கள் கலந்து கொண்டனர். இந்த நிகழ்ச்சியையொட்டி பெரியார் பல்கலைக்கழக முதுநிலை பட்ட வகுப்பு விரிவாக்க மையத்தில் இருந்து தர்மபுரி நான்கு சாலை சந்திப்பு வரை பேரணியும் நடைபெற்றது. பேச்சுப்போட்டியில் வெற்றிப்பெற்றவர்களுக்கு பரிசுகள் வழங்கப்பட்டன. தர்மபுரி மக்கள் தொடர்பு கள அலுவலகம் வெளியிட்ட செய்திக்குறிப்பில் இந்த தகவல் தெரிவிக்கப்பட்டுள்ளது.
---------------
(Visitor Counter : 73